**Sammenfatning**

Nu står I med en masse idéer, men uden at have det store overblik. Idéerne er både af forskellig art, fokus og kvalitet. Samtidig er der også nogle af idéerne, der overlapper hinanden, og andre, der er langt fra selve opgaven. For at udvælge brugbare idéer I kan arbejde seriøst videre med, er der brug for det fornødne overblik. Her er sammenfatning en brugbar metode til at få ryddet op og skabt det store overblik.

**De 5 faser i sammenfatningen**

1. **Gruppering**

Del alle jeres idéer ind i grupper efter naturlig samhørighed. De kan fx sorteres efter fokus (hjemmeside, sæk osv.) Skriv idéerne op i hver sin gruppe.

1. **Overlap**

I denne fase skal I undersøge om hver individuel idé er dækket af andre af jeres idéer. Hvis en idé overlappes af en anden, slettes den så der herved opnås større overblik.

1. **Kombination**

Denne fase skal bruges til at højne kvaliteten af idéerne. Det går ud på at I skal undersøge om nogle af jeres idéer kan kombineres og derved blive bedre. Sørg for at være gode til at vurdere om det er relevant at kombinere jeres idéer eller om det ødelægger de små idéer.

1. **Konkretisering**

I denne fase undersøger I om hvor konkrete og klare jeres idéer er. Hvis alle i gruppen ikke kan forstå hvad idéen går ud på, skal den skæres så meget ud i pap, at den ikke længere er uklar for nogen. Det er en vigtig proces, da I kommer nærmere på idéernes brugbarhed. Ud over at konkretisere jeres idéer kan denne fase også bruges til at forbedre jeres idéer.

1. **Relevans**

Sidste fase går ud på at udrense i jeres idéer, så I til slut kun står med de idéer som er relevante i forhold til opgaven, så de idéer der ikke bringer ekstra værdi sorteres fra/smides ud.